Diari Oficial de la Generalitat Valenciana


Sumari del DOGV 3748, del 12-05-2000 (2000/3524)

Informació pública del programa d'actuació integrada Adsubia-Cansalades-11.
---------------------------------------------------------------------------

### Dades del document

Número de DOGV
:   3748

Data del DOGV
:   12-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3524


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública del programa d'actuació integrada Adsubia-Cansalades-11. [2000/A3524]
  
La companyia mercantil Inholtra Investiment, SA, ha formulat una proposta de programa d'actuació integrada de la unitat d'execució Adsubia-Cansalades número 11 de Xàbia, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), i una alternativa tècnica d'aquesta, que inclou:
  
- Memòria informativa i justificativa del programa d'actuació integrada.
  
- Projecte de reparcel·lació de la unitat d'execució.
  
- Projecte tècnic d'urbanització del vial d'accés a la unitat d'execució.
  
L'objecte de l'actuació que es pretén realitzar el constitueix la completa execució de l'obra urbanitzadora en l'àmbit de l'actuació, i la cessió a favor de l'Ajuntament de Xàbia dels excessos d'aprofitament acumulats en aquest àmbit.
  
Als efectes oportuns, es fa constar que figura en poder d'aquest Ajuntament una còpia d'aquest, als efectes establits en l'article 48 de l'esmentada llei.
  
Que aquesta alternativa tècnica es troba protocol·litzada a la Notaria del senyor Antonio Jiménez Clar, situada al carrer de l'Historiador Chabás, número 1, de 03518 Xàbia, i queda sotmesa a informació pública durant un termini de 20 dies hàbils, comptadors a partir de l'endemà de la publicació del seu anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer a l'esmentada Notaria, en un dia hàbil entre les 10.00 i les 13.00 hores, i sol·licitar que se li mostre l'esmentada documentació, o obtenir una còpia de l'acta de protocol·lització.
  
Així mateix, es fa constar la possibilitat de consulta al mateix Ajuntament de Xàbia (plaça de l'Església, 4) les actuacions derivades de la documentació que hi ha depositada, així com d'incorporar les al·legacions que es consideren convenients, i formular les alternatives tècniques que pretenguen competir amb l'exposada al públic.
  
Aquesta publicació es realitza igualment als efectes de notificació a propietaris desconeguts a l'empara del que disposa l'article 59.4de la LPAC de les dues finques següents:
  
- Parcel·la al terme de Xàbia, partida Cansalades, de 136,8 metres quadrats de superfície, que afronta al nord amb un terreny de l'Ajuntament de Xàbia; sud i est amb Inholtra Investiment, SA, abans propietat de Manuel Cardona Bas, Manuel Bas Buigues i José Bas Buigues; i oest, amb la resta de la mateixa finca.
  
- Parcel·la al terme de Xàbia, partida Cansalades, de 227,9 metres quadrats de superfície, que afronta al nord amb la resta de finca; sud i est amb Inholtra Investiment, SA, abans propietat de Manuel Cardona Bas, Manuel Bas Buigues i José Bas Buigues; i oest amb el carrer Nicolás Langret.
  
Xàbia, 27 d'abril de 2000.- El notari: Antonio J. Jiménez Clar.
  
Notaria d'Antonio J. Jiménez Clar